
Здравейте,  

Скоро извадих разрешение за ползване на имота ми, и го регистрирах в местното данъчно. Улицата, на която е имота ни, е в регулацията на град Пловдив, но не е асфалтирана, няма тротоари и няма осветление. При регистрирането бях отметнала, че имота граничи с неасфалтирана улица, но служителката на данъчното ми каза, че трябва да го докажа, като извадя удосотверение, че имота е на неасфалтирана улица от Община Пловдив. Подадох искане в Община Пловдив, но те ми отказаха издаването на такова удостоверение, нямали право да го издават. Какво да направя? И има и смисъл да търся правата си, при положение, че дори да извадя такова удостоверение, ще бъдат ли намалени данъците на имота ми – има ли правно основание за това?


 

Данък недвижим имот и такса битови отпадъци
===========================================

 

Здравейте,


след като Ви е отказано издаването на подобно удостоверение, няма как да установите, че имотът Ви граничи с неасфалтирана улица. Данъкът се определя по таблица, която се прилага от длъжностните лица и зависи от конструкция, местоположение, инфраструктура и пр. 


Поздрави,  

адв. Николина Митова  

тел. 0898 303092


